EMP Ühiskomitee otsus

nr 12/1999,

29. jaanuar 1999,

millega muudetakse EMP lepingu XV lisa (riigiabi)

EMP ÜHISKOMITEE,

võttes arvesse Euroopa Majanduspiirkonna lepingut, mida on kohandatud Euroopa Majanduspiirkonna lepingut kohandava protokolliga, edaspidi "leping", eelkõige selle artiklit 98,

ning arvestades, et:

lepingu XV lisa muudeti EMP Ühiskomitee 6. märtsi 1998. aasta otsusega nr 20/98 [1];

lepingusse tuleb lisada nõukogu 29. juuni 1998. aasta määrus (EÜ) nr 1540/98, millega kehtestatakse laevaehitusele antavale abile uued eeskirjad, [2]

ON VASTU VÕTNUD JÄRGMISE OTSUSE:

Artikkel 1

Lepingu XV lisa punkti 1b (nõukogu direktiiv 90/684/EMÜ) tekst asendatakse järgmiselt:

"398 R 1540: nõukogu määrus (EÜ) nr 1540/98, 29. juuni 1998, millega kehtestatakse laevaehitusele antavale abile uued eeskirjad (EÜT L 202, 18.7.1998, lk 1).

Käesolevas lepingus loetakse selle määruse sätteid järgmises kohanduses:

a) mõiste "liikmesriik" asendatakse mõistega "EÜ liikmesriik või EFTA riik". Mõiste "liikmesriigid" asendatakse mõistega "EÜ liikmesriigid või EFTA riigid";

b) sõna "komisjon" asendatakse sõnadega "pädev järelvalveasutus vastavalt EMP lepingu artiklis 62 määratletule";

c) sõnad "ühisturuga kokkusobiv" asendatakse "EMP lepingu toimimisega kokkusobiv";

d) artikli1 punktis e asendatakse sõnad "riigiabi asutamislepingu artiklite 92 ja 93 tähenduses" sõnadega "riigiabi EMP lepingu artiklite 61 ja 62 tähenduses";

e) artikli 2 lõikes 2 asendatakse sõnad "ühenduse juhiste riigiabi kohta meretranspordile" sõnadega "ühenduse juhiste riigiabi kohta meretranspordile [3] ja EFTA järelvalveameti riigiabi valdkonna menetlus- ja materiaalõigusnormide, mis on toodud meretranspordile antavat abi käsitlevas peatükis 24a [4]";

f) artikli 4 lõikes 4 asendatakse sõnad "ühenduse seadusandlust ja eeskirju" sõnadega "EMP lepingust tulenevaid eeskirju";

g) artikli 5 lõikes 1 asendatakse sõnad "ühenduse juhistele riigiabi andmise kohta raskustesse sattunud firmade päästmiseks ja restruktureerimiseks" sõnadega "ühenduse juhistele riigiabi andmise kohta raskustesse sattunud firmade päästmiseks ja restruktureerimiseks [5] ja EFTA järelvalveameti riigiabi valdkonna menetlus- ja materiaalõigusnormidele, mis on toodud raskustesse sattunud firmade päästmiseks ja restruktureerimiseks antavat abi käsitlevas peatükis 16 [6]";

h) artiklis 7 asendatakse sõnad "asutamislepingu artikli 92 lõike 3 punktis a" ja "asutamislepingu artikli 92 lõike 3 punktis c" vastavalt sõnadega "artikli 61 lõike 3 punktis a" ja "artikli 61 lõike 3 punktis c";

i) artiklis 7 asendatakse sõnad "ühenduse regionaalabi juhistes" sõnadega "ühenduse regionaalabi juhistes [7] ja EFTA järelvalveameti riigiabi valdkonna menetlus- ja materiaalõigusnormides, mis on toodud regionaalabi eeskirju käsitlevas VI osas [8]";

j) artiklis 8 asendatakse sõnad "ühenduse raamdokumendis teadus- ja arendustegevusele antavast riigiabist" sõnadega "ühenduse raamdokumendis teadus- ja arendustegevusele antavast riigiabist [9] ja EFTA järelvalveameti riigiabi valdkonna menetlus- ja materiaalõigusnormides, mis on toodud teadus- ja arendustegevusele antavat abi käsitlevas peatükis 14 [10]";

k) artiklis 9 asendatakse sõnad "ühenduse juhistes keskkonnakaitsele antavast riigiabist" sõnadega "ühenduse juhistes keskkonnakaitsele antavast riigiabist [11] ja EFTA järelvalveameti riigiabi valdkonna menetlus- ja materiaalõigusnormides, mis on toodud keskkonnakaitsele antavat abi käsitlevas peatükis 15 [12]";

l) artikli 10 lõikes 1 asendatakse sõnad "asutamislepingu artikli 93" sõnadega "EMP lepingu artikli 62". Artikli 10 lõikes 2 asendatakse sõnad "asutamislepingu artikliga 92" sõnadega "EMP lepingu artikliga 61"."

Artikkel 2

Nõukogu määruse (EÜ) nr 1540/98 islandi- ja norrakeelne tekst, mis on lisatud käesoleva otsuse vastavates keeltes versioonidele, on autentne.

Artikkel 3

Käesolev otsus jõustub 30. jaanuaril 1999 tingimusel, et kõik lepingu artikli 103 lõikes 1 ettenähtud teated on EMP Ühiskomiteele esitatud.

Artikkel 4

Käesolev otsus avaldatakse Euroopa Ühenduste Teataja EMP osas ja EMP kaasandes.

Brüssel, 29. jaanuar 1999

EMP Ühiskomitee nimel

eesistuja

F. Barbaso

[1] EÜT L 272, 8.10.1998, lk 35.

[2] EÜT L 202, 18.7.1998, lk 1.

[3] EÜT C 205, 5.7.1997, lk 5.

[4] EÜT L 316, 20.11.1997, lk 23.

[5] EÜT C 368, 23.12.1994, lk 12.

[6] EÜT C 38, 5.2.1998, lk 19.

[7] EÜT C 74, 10.3.1998, lk 9.

[8] EÜT L 111, 29.4.1999, lk 46.

[9] EÜT C 45, 17.2.1996, lk 5.

[10] EÜT L 245, 26.9.1996, lk 20.

[11] EÜT C 72, 10.3.1994, lk 3.

[12] EÜT L 231, 3.9.1994, lk 1.

--------------------------------------------------